ઉલ્લેખનિય છે કે, કથિત ગેંગ રેપ કેસમાં પીડિતાનો મિત્ર ગૌરવ દાલમિયા પોલીસમાં સામેથી હાજર થયો હતો. ગૌરવનો મિત્ર વૃષભ મારૂ પણ થોડા દિવસ છૂપાયેલા રહ્યા બાદ અનેક વિવાદો સર્જાતાં સામેથી ક્રાઈમ બ્રાન્ચ સમક્ષ હાજર થયો હતો. ક્રાઈમ બ્રાન્ચે ફરિયાદ થઈ તે રાત્રે જ રાજકોટ એરપોર્ટ પરથી યામિનીને ઝડપી લીધી હતી. ગેંગ રેપના આક્ષેપો અને ત્રણે’ય આક્ષેપિતોની પૂછપરછમાં વિરોધાભાસ હોવાનું પોલીસ કમિશનર સત્તાવાર રીતે કહી ચૂક્યાં છે. વિવાદ કેસમાં આક્ષેપિતોએ જ માગણી કરતાં નાર્કો એનાલિસીસની પ્રક્રિયા હાથ ધરાઈ રહી છે.